H θλάση των προσαγωγών είναι μία συχνή τραυματική βλάβη, που χαρακτηρίζεται από τη ρήξη (μερική ή όχι) ενός ή και περισσότερων από τους προσαγωγούς μύες (μικρός, μέγας και μακρός προσαγωγός). Πιο συχνά η βλάβη αφορά τον τελευταίο. Οι προσαγωγοί μύες έχουν κοινή έκφυση από τη λεκάνη Η απότομη αλλαγή κατεύθυνσης διατείνει υπερβολικά τους προσαγωγούς Οι μυς αυτοί, είναι υπεύθυνοι για να σταθεροποιούν τη λεκάνη και κινούν τα πόδια προς το κέντρο του σώματος, σε κάθε αλλαγή κατεύθυνσης σε προσαγωγή. Στη διάρκεια της άθλησης και ιδιαίτερα μετά από επαναλαμβανόμενες ασκήσεις αλλαγής κατεύθυνσης οι προσαγωγοί καταπονούνται ιδιαίτερα. Αν συμβεί και απότομη σύσπαση, για να σταθεροποιηθεί η λεκάνη, η βία που θα ασκηθεί στο σημείο έκφυσης θα είναι ιδιαίτερα μεγάλη και θα προκαλέσει τη ρήξη των μυικών ινών. Η ρήξη μπορεί να έχει 3 διαβαθμίσεις. Τύπου Ι : ρήξη λίγων μυικών ινών που επιτρέπουν όμως πλήρη λειτουργικότητα. Τύπου ΙΙ : ρήξη αρκετών μυικών ινών που δεν επιτρέπουν πλέον την άθληση. Τύπου ΙΙΙ : ρήξη στη πλειονότητα των μυικών ινών που απαιτούν ειδική θεραπεία